Lav et referat af nedenstående tekst:

Tekst:
Selvom det er påskeferie, kan man tirsdag  aften høre den karakteristiske klang af ketcheren, der klasker til fjerbolden i Løvvanghallen i Lindholm Badmintonklub. Og det er ingenlunde usædvanligt. Klubben har nemlig de seneste år oplevet en stor fremgang i medlemstallene modsat mange andre foreninger. Klubbens positive udvikling er ikke gået manges næse forbi i det nordjyske badmintonmiljø. I weekenden blev klubben da også anerkendt på landsplan. For her blev Lindholm Badmintonklub kåret til Årets Badmintonklub af Badminton Danmark. - Jeg synes, det er mega sejt og fedt, at der nogen, der ser det og hylder det, siger Sofie Rysholt Jensen, der er spiller og træner i klubben. Unikt fællesskab Årsagen bag succesen skal ikke blot findes på badmintonbanen. Ved siden af træningen vinterbader flere af klubbens medlemmer, tager i saunagus og arrangerer andre ting, hvor det sociale er i højsædet. - Vi har et kanon sammenhold. Alle snakker med alle, siger Lars Skov, som har spillet i klubben de seneste mange år. Selvom det lyder lige til, så formår klubben også at engagere medlemmerne. - Det kræver ikke så meget. Det kræver måske, at man giver nogle små opgaver til alle. Lige pludselig er der bare mange, der gider at byde ind, så det ikke kun er nogle få, der står med det hele, siger Lars Skov. Se livesendingen fra tirsdagens træning:

Referat:
Spillerne er strømmet til klubben.